KYK WEER: Gesprek oor ons lang pad na ekonomiese vryheid | Netwerk24
Hoe het Einstein gehelp om Eskom op die been te bring? Waarom kan 'n vulkaan in Indonesië die Groot Trek verduidelik? Wat het koning Zwelithini en Charlemagne in gemeen?
Dit is enkele van die vrae wat Johan Fourie, professor in ekonomie aan die Universiteit Stellenbosch, verken in hierdie onderhoudende, toeganklike ekonomiese geskiedenis wat strek van die mensmigrasie uit Afrika 100 000 jaar gelede tot die Covid-19-pandemie.
Tafelberg en Netwerk24 nooi jou na 'n gratis aanlyn gesprek met Johan Fourie oor sy boek, Our Long Walk to Economic Freedom. Die ekonoom Theo Vorster sal met hom gesels.
Reis saam met Fourie, ook 'n blogger en 'n rubriekskrywer vir Finweek en Rapport, deur 'n Suid-Afrika-gesentreerde geskiedenis en die storie van ons lang pad na ekonomiese vryheid.
Skaf die boek aan
Our Long Walk to Economic Freedom word uitgegee deur Tafelberg en kan by goeie boek- en aanlyn winkels bestel word. Dit is ook beskikbaar as e-boek.
Besoek Johan se webtuiste vir bonus-inhoud en meer inligting oor die boek.
Theo Vorster is 'n gereelde markkommentator op RSG se Geldsake-program, en 'n bekende gesig op kykNET en VIA waar hy dikwels as ontleder optree. Hy gesels Donderdag 13 Mei om 20:00 net hier op Netwerk24 met Fourie oor Our Long Walk to Economic Freedom.